Un avion militar sovietic survolează România. Ce s-a văzut pe radar
Avionul militar sovietic Antonov An-30 execută misiuni deasupra României, duminică dimineața, iar parcursul acestuia eapare în bazele de date publice.
Avionul Antonov An-30 face parte din flotila veche a Forțelor Aeriene Române, încă din perioada sovietică, și este încă în exploatare, după cum se poate vedea pe site-ul Flight Radar 24. Acesta arată prezența avionului sovietic în aer, deasupra sudului României, dar nu reiese dacă execută o misiune de recunoaștere sau un simplu zbor de rutină.
Ce este avionul Antonov An-30
Potrivit Forțelor Aeriene Române, Antonov An-30 este un membru al familiei avionului An-24, fiind proiectat pentru executarea misiunilor de fotografie aeriană. Avionul are o structură integral metalică şi este echipat cu o gamă largă de senzori în spectrul vizibil şi infraroşu, integrate în fuselaj.
Pentru a mări spaţiul interior disponibil pentru echipamente, cabina de pilotaj este dispusă într-o coamă a fuselajului, asemănătoare cu cea a avionului Boeing 747. De asemenea, avionul are dispusă în partea frontală cabina navigatorului, ce dispune de o mare suprafaţă vitrată.
Primul avion An-30 a sosit la baza aeriană de la Otopeni în luna decembrie 1976. Primul zbor cu piloţi români a fost executat în aceeaşi lună iar prima misiune fotografică a fost executată în luna iulie a anului 1977.
În momentul de faţă Forţele Aeriene Române folosesc avionul pentru misiuni geodezice şi pentru misiunile din cadrul acordului "Open Skies".
Prima misiune în cadrul acordului "Open Skies" a fost executată în luna noiembrie 1990 în Ungaria, iar în luna iulie 1995, un avion An-30 a fost dislocat tot în Ungaria în cadrul primei operaţiuni militare desfăşurate în comun cu forţele aliate din NATO.